
ŠAKIŲ RAJONO SAVIVALDYBĖS  TARYBA

SPRENDIMAS

DĖL  VIEŠOSIOS ĮSTAIGOS  ŠAKIŲ VAIKŲ GLOBOS NAMŲ 2010 METŲ VEIKLOS PLANO  TVIRTINIMO

2010 m. vasario 25 d. Nr.T-33 

Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 9 str. 1 d.,  nusprendžia,


patvirtinti viešosios įstaigos Šakių vaikų globos namų 2010 metų veiklos planą  (pridedama).

Meras





Juozas Bertašius

                                                                                
PATVIRTINTA

                                                                               
Šakių rajono savivaldybės tarybos

       
2010 m.  vasario 25 d. savivaldybės tarybos                              

sprendimu Nr. T-33

          VŠĮ ŠAKIŲ VAIKŲ GLOBOS NAMAI 2010 METŲ VEIKLOS PLANAS

       
Institucijos veiklos sritis, vykdomos funkcijos


Šakių vaikų globos namai yra ne pelno organizacija. Globos namai yra sudėtinė socialinės globos ir švietimo sistemos grandis. Globos namuose įkurdinami vaikai, laikinai likę be tėvų globos, taip pat vaikai iš socialinės rizikos šeimų, kuriose neužtikrinamos tinkamos vaikų gyvenimo ir ugdymo sąlygos. 


Šakių vaikų globos namuose veikia struktūrinis padalinys – dienos užimtumo centras sutrikusio intelekto asmenims.



Aplinkos (PEST) analizė (politinių, ekonominių, socialinių ir technologinių išorinės aplinkos veiksnių įvertinimas)


Šakių vaikų globos namai įsteigti 2005 m. vasario 15 d. steigimo sutartimi, pasirašyta Šakių evangelikų liuteronų religinės bendruomenės, Viešosios įstaigos Šakių evangelikų liuteronų religinės bendruomenės diakonijos Šakių sandora, Simrishamn (Švedija) evangelikų liuteronų parapijos ir Šakių rajono savivaldybės tarybos atstovų. Savo veiklą globos namai pradėjo 2005 m. gegužės 17 d. 


Globos namuose teikiamos stacionarios socialinės, ugdymo, buitinės, kultūrinės paslaugos, psichologinė pagalba, kuriama artima šeimai aplinka, sudaroma saugi ir harmoninga atmosfera, vaikų orumo nežeminančios sąlygos, sprendžiant jų socialinės integracijos į visuomenę problemas, vaikai rengiami savarankiškam gyvenimui. Globos namuose yra 30 vietų vaikams, likusiems be tėvų globos.


Nuo 2007 m. balandžio 11 d. veikia VšĮ Šakių vaikų globos namai struktūrinis padalinys – dienos užimtumo centras sutrikusio intelekto asmenims. Veiklos pradžioje dienos užimtumo centras veikė globos namų patalpose, vėliau persikėlė į restauruotas Šakių evangelikų liuteronų bažnyčios priestato patalpas. Dienos centre organizuojama parama asmenims, turintiems sutrikusio intelekto negalią, gerinama jų gyvenimo kokybė, skatinama integracija į bendruomenę, siekiant išvengti stacionarių socialinių paslaugų teikimo būtinumo ir prevenciškai užkertamas kelias galimoms socialinėms problemoms kilti paslaugų gavėjo šeimoje, su artimaisiais ir bendruomenėje. Dienos užimtumo centrą lanko 10 žmonių su negalia.


Nuo 2010 m. numatoma socialinių paslaugų globos įstaigoje plėtra: laikino apgyvendinimo paslaugos pilnametystės sulaukusiems globotiniams ir motinoms su mažamečiais vaikais iš socialinės rizikos šeimų krizių atvejais. Būtų užkertamas kelias mažamečių vaikų atskyrimui nuo motinos, užtikrinamas socialinių, teisinių darbinių paslaugų prieinamumas.

             
Išoriniai veiksniai.

             
Politiniai:


Svarbiausi įstatyminiai dokumentai, reglamentuojantys vaiko globos politiką ir turintys įtakos socialinės globos įstaigos darbui.:


2006 metų sausio 19 d. patvirtintas Lietuvos Respublikos socialinių paslaugų įstatymas Nr. X-493.

             
Lietuvos Respublikos socialinės apsaugos ir darbo ministro 2006 m. balandžio 5 d įsakymas Nr. A1-93 „Dėl socialinių paslaugų katalogo patvirtinimo“.


Lietuvos Respublikos Vyriausybės 2006 m. spalio 10 d. nutarimas Nr. 978 „Dėl socialinių paslaugų finansavimo metodikos patvirtinimo“.


Lietuvos Respublikos Vyriausybės 2007 m. liepos 11 d. nutarimas Nr. 730 ,, Dėl Lietuvos Respublikos Vyriausybės 2006 m. spalio 10 d. nutarimo Nr. 978 „Dėl socialinių paslaugų finansavimo metodikos patvirtinimo“ pakeitimo“.


Lietuvos Respublikos socialinės apsaugos ir darbo ministro 2006 m. lapkričio 30 d. įsakymas Nr. A1-317 „Dėl socialinę globą teikiančių darbuotojų darbo laiko sąnaudų normatyvų“.


Lietuvos Respublikos socialinės apsaugos ir darbo ministro 2006 m. balandžio 5 d. įsakymas Nr. A1-94 ,, Dėl asmens ( šeimos) socialinių paslaugų poreikio nustatymo ir skyrimo tvarkos aprašo ir senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“.


Lietuvos Respublikos socialinės apsaugos ir darbo ministro 2007 m. vasario 20 d. įsakymas Nr. A1-46 ,, Dėl socialinės globos normų aprašo patvirtinimo“.


Lietuvos Respublikos socialinės apsaugos ir darbo ministro 2007 m. spalio 11 d. įsakymas Nr. A1-282 ,, Dėl vaikų globos įstaigų tinklo optimizavimo plano patvirtinimo“.


Lietuvos Respublikos Vyriausybės 2007 m. spalio 31 d. nutarimas Nr. 1193 ,, Dėl vaiko globos (rūpybos) sistemos reorganizavimo startegijos r jos įgyvendinimo priemonių 2007 – 2012 metų plano patvirtinimo“.

             
Lietuvos Respublikos socialinės apsaugos ir darbo ministro 2009 m. liepos 7 d. įsakymas Nr. A1-442 ,, Dėl Lietuvos Respublikos socialinės apsaugos ir darbo ministro 2006 m. balandžio 5 d įsakymo Nr. A1-93 „Dėl socialinių paslaugų katalogo patvirtinimo“ pakeitimo“.


Visų šių dokumentų nurodymai keičia ir tobulina socialinės globos įstaigos darbą.

              
Ekonominiai:

              
VšĮ Šakių vaikų globos namų finansavimas vis mažėja. 2008 m. iš savivaldybės biudžeto skirta 450,0 tūkst. Lt. 2009 m.  – 404,2 tūkst. Lt, iš jų  - pagal deleguotą funkciją dienos užimtumo centrui 45,9 tūkst. Lt. Kiekvienam globotiniui buvo skiriama po 520,- Lt socialinės globos (rūpybos) išmokų.

              
Socialiniai:

              
Šakių rajonas, kurio centre įsikūrę VšĮ Šakių vaikų globos namai – kaimiškas rajonas. Nors Lietuvos Respublikos Vyriausybės politika aktyvina darbą su asocialiomis šeimomis, tokių šeimų rajone nemažėja. Pastebima tendencija, kad į globos namus dalis vaikų patenka jų pačių prašymu, neužtikrinant tinkamų jų gyvenimo ir ugdymo sąlygų namuose arba globėjų šeimose. Vaikų, patekusių į Šakių vaikų globos namus dėl tėvų išvykimo dirbti į užsienio valstybes, dar nebuvo. 

              
Dienos užimtumo centras sutrikusio intelekto asmenims yra vienintelis visame Šakių rajone. Laikino apgyvendinimo paslaugos pilnametystės sulaukusiems globotiniams rajone nėra teikiamos. 

              
Technologiniai:

              
Globos namuose yra 8 kompiuteriai, iš jų – 4 kompiuteriai skirti globotinių poreikiams. Kompiuteriai sujungti į bendrą įstaigos kompiuterinį tinklą ir turi nuolatinį „priėjimą” prie Zebra belaidžio interneto. Interneto tiekėjas – AB Teo Lt.

 
Išteklių analizė (teisinė bazė, organizacinė struktūra, žmonių ištekliai, planavimo sistema, finansiniai ištekliai, apskaitos tinkamumas, informacinės ir komunikavimo sistemos, vidaus kontrolės (vidaus audito) sistema)

              
Vidaus veiksniai.

             
 Teisinė bazė:

 
Globos namai savo veiklą grindžia Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos civiliniu kodeksu, Lietuvos Respublikos Vaiko teisių apsaugos pagrindų įstatymu, Lietuvos  Respublikos socialinių paslaugų įstatymu, Lietuvos higienos norma HN 124: 2004 m. ,,Vaikų globos įstaigos. Bendrieji sveikatos saugos reikalavimai“; kitais teisės aktais, Šakių vaikų globos namų įstatais, pasirašytais steigėjų 2005 m. kovo 31 d. bei 2005 m. gegužės 19 d. VšĮ Šakių vaikų globos namų direktoriaus įsakymu Nr. 39 patvirtintomis Globos namų darbo tvarkos taisyklėmis. Dienos užimtumo centras savo veikloje vadovaujasi 2007 m. balandžio 6 d. VšĮ Šakių vaikų globos namų direktoriaus įsakymu Nr. 12 patvirtintais Dienos užimtumo centro sutrikusio intelekto žmonėms nuostatais.
             
Organizacinė struktūra:

            
Šakių vaikų globos namai yra sudėtinė socialinės globos ir švietimo sistemos dalis. Globos namų steigėjai yra Šakių evangelikų liuteronų religinė bendruomenė, Viešoji įstaiga Šakių evangelikų liuteronų religinės bendruomenės diakonija Šakių sandora, Simrishamn (Švedija) evangelikų liuteronų parapija ir Šakių rajono savivaldybė.

Įstaigos struktūrą sudaro: administracija (direktorius, socialinio darbo organizatorius, buhalteris, kasininkas - sandėlininkas); personalas, dirbantis su vaikais (socialiniai darbuotojai ir socialinių darbuotojų padėjėjai, psichologas), ir aptarnaujantis  personalas (ūkio dalies vedėjas, dietologas, virėjai – socialinių darbuotojų padėjėjai). 


Dienos užimtumo centro struktūrą sudaro koordinatorius, socialiniai darbuotojai, socialinių darbuotojų padėjėjai ir vairuotojas.

               
Žmogiškieji ištekliai:

              
Globos namuose 2010 metų sausio 1d. gyveno 25 vaikai, dirbo 19 darbuotojų (15,5 etato). Įstaigoje 10 darbuotojų (8,25 etato), tiesiogiai dirbančių su vaikais, jie organizuoja komandinį darbą. Komanda dirba siekdama užtikrinti globotinių gerovę, padėti vaikams geriau adaptuotis visuomenėje, padeda racionaliau išnaudoti visas teikiamas galimybes lavintis, mokytis ir augti savarankiškais piliečiais, bendradarbiauja su lankomų mokyklų pedagogais, ktais specialistais, biologinėmis globotinių šeimomis. Atsižvelgiant į vaikų individualybę ir sveikatos būklę,  komandą vienija bendras tikslas - puoselėti globotinių dvasines ir fizines galias; skatinti fizinį, psichinį, socialinį globotinių brendimą socialinėmis, psichologinėmis ir pedagoginėmis priemonėmis, ugdyti krikščioniškųjų vertybių prioritetus. Visa tai leidžia keisti globos namų įvaizdį visuomenėje. 

Dienos užimtumo centrą lanko 10 žmonių su negalia. Dienos užimtumo centre dirba 5 darbuotojai (4 etatai).

                
Planavimo sistema:

 
Įstaigoje vyksta nuolatinis darbo planavimas. Savo veiklą planuoja personalas, tiesiogiai dirbantis su vaikais. Planuojamos finansinės išlaidos, kita įstaigos veikla. 

Finansiniai ištekliai:


Įstaigos išlaikymui savivaldybės biudžetinis finansavimas 2009 m. sudarė 95% visų gautų lėšų. Šios lėšos skirtos įstaigos darbuotojų darbo užmokesčiui, socialinio draudimo įmokoms ir kitoms ūkinėms išlaidoms  bei Dienos užimtumo centro paslaugas gaunančių asmenų, turinčių nevisišką negalią, išlaikymui.


Dienos užimtumo centro finansiniai ištekliai susidėjo iš:


- gaunamų asignavimų pagal valstybės deleguotą funkciją lankytojams, turintiems visišką negalią;


- savivaldybės biudžeto skirtų asignavimų lankytojams, neturintiems visiškos negalios;


- dienos užimtumo centro lankytojų mokamų įnašų už teikiamas paslaugas.

             
Socialinės globos (rūpybos) išmokas vaikų išlaikymui 2009 m. sudarė:


-lėšos iš savivaldybės biudžeto;


-našlaičių pensijos. 

             
Įstaigos gerovės kūrimui ir vaikų poreikiams tenkinti didelę reikšmę vaidina rėmėjų parama - labdara (materialinėmis vertybėmis).

            
Apskaitos tinkamumas:

             
Globos namai, sudarydami bei vykdydami biudžetą, vadovaujasi Lietuvos Respublikos finansų ministro 2004 m. lapkričio 22 d. įsakymu Nr. 1K-372 ,,Dėl pelno nesiekiančių ribotos civilinės atskaitomybės juridinių asmenų buhalterinės apskaitos ir finansinės atskaitomybės sudarymo ir pateikimo taisyklių patvirtinimo“. Globos namai naudoja savivaldybės biudžeto lėšas, remiantis sutartimis, pasirašytomis tarp Globos namų ir savivaldybės. 
             
Ryšių sistema (Informacinės ir komunikavimo sistemos):


Globos namuose įdiegta internetinio ryšio sistema. Buhalterė pinigų pavedimus vykdo elektroniniu būdu. Statistinės ataskaitos ir finansiniai deklaravimai taip pat atliekami elektroniniu būdu. 2010 m. numatoma įdiegti buhalterinės apskaitos programą.  
            
Vidaus kontrolės sistema:

           
Globos namų darbą, finansų naudojimą 2009 metais tikrino Šakių rajono savivaldybės administracijos Centralizuoto savivaldybės vidaus audito skyriaus specialistai.  Globos namų socialinės globos vertinimą atliko Socialinių paslaugų priežiūros departamento prie LR Socialinės apsaugos ir darbo ministerijos specialistai. Šakių rajono valstybinė maisto ir veterinarijos tarnyba  Globos namų maisto tvarkymą ir atitikimą higienos normoms 2009 m. tikrino 2 kartus. Įstaigoje egzistuoja vidaus kontrolės sistema. Globos namuose sudaromos inventorizacijos ir aktų surašymo komisijos. Atliekamas savikontrolės sistemos vidinis auditas maisto tvarkymo srityje. 


SSGG analizė (stiprybės, silpnybės, galimybės, grėsmės)


I. STIPRYBĖS
· Nedidelis Globos namų vietų skaičius leidžia sukurti artimą šeimai namų aplinką, priartina įstaigos veiklą prie šeimynų modelio.

· Suformuota planavimų, finansinių išteklių paskirstymo, kontrolės tvarka, apskaitos ir ryšių sistema.

· Dienos užimtumo centrui, kaip struktūriniam Globos namų padaliniui, nereikalingos papildomos išlaidos administracijos ir aptarnaujančio personalo išlaikymui.
· 2009 kalendoriniais metais baigtas restauruoti Šakių evangelikų liuteronų bažnyčios priestatas, kuriame įrengtos papildomos Dienos užimtumo centro patalpos.

· Partnerių iš Vokietijos dėka, globotiniams sudaromos galimybės socialinių ir darbinių įgūdžių ugdymo kokybei gerinti.

· Rėmėjų iš užsienio ir Lietuvos teikiamos labdaros dėka sutaupomos lėšos globotinių išlaikymui.

· 2009 m. globotiniams sudarytos galimybės naudotis informacinėmis technologijomis – įrengtas specialus kambarys, kuriame pastatyti 4 kompiuteriai su internetine prieiga.

· 2009 m. Globos namuose įsteigtas psichologo etatas, gerinama teikiamų paslaugų kokybė.


II. SILPNYBĖS

· Savivaldybės biudžeto asignavimai tenkina tik minimalius Globos namų išlaikymo poreikius.

· Švedijos įstatyminė bazė neleidžia partneriams finansiškai prisidėti prie Globos namų išlaikymo.

· Dėl mažo darbo užmokesčio vis sunkiau rasti kvalifikuotus darbuotojus.

· Trūksta įstaigos funkcionalumo užtikrinimo, kuris sukurtų pasitikėjimo, saugumo ir perspektyvos atmosferą.

· Tiesos neatitinkantys ir žeminantys anoniminiai skundai ir neigiamos informacijos apie įstaigos veiklą ir jos globotinius viešinimas žiniasklaidoje kelia pavojų vaikų saugumui ir gerovei, kenkia darbuotojų tarpusavio santykiams.

· Mažas dienos užimtumo centro lankytojų lankomumas neleidžia optimaliai pasinaudoti valstyvės teikiamomis dotacijomis.


III. GALIMYBĖS 

• Stiprėjantis tarptautinis bei tarpinstitucinis bendradarbiavimas leidžia geriau organizuoti vaikų poilsį ir užimtumą.

• Baigtas restauruoti Šakių evangelikų liuteronų bažnyčios priestatas sudaro galimybes plėsti socialines paslaugas, teikiant laikino apgyvendinimo paslaugas pilnametystės sulaukusiems globotiniams bei motinoms su mažamečiais vaikais krizių atvejais.

• Reorganizuojant apskričių vaikų globos namus, atsiranda galimybė bendradarbiauti su kaimyninėmis savivaldybėmis, parduodant teikiamas socialinės globos paslaugas.

      
IV. GRĖSMĖS 

· Prioritetinis naujų šeimynų steigimas rajone kelia pavojų Globos namų išlikimui.

· Skiriami asignavimai neužtikrina įstaigos funkcionalumo.


Strateginės išvados:

· Siekti konkurencingos vaiko socialinės globos kainos, užtikrinant teikiamų paslaugų kokybę.

· Skatinti dienos užimtumo centro lankomumą ir lankytojų motyvaciją.

· Intensyvinti darbą dėl socialinių paslaugų plėtros ir teikiamų paslaugų pardavimo ne tik Šakių, bet ir kaimyninėms savivaldybėms.


Vizija, misija


Užtikrinti našlaičių ir netekusių tėvų globos vaikų globą, jų ruošimą savarankiškam gyvenimui, adaptacijai ir integracijai į visuomenę, intensyvinant darbą dėl vaiko grąžinimo į šeimą. 

Užtikrinti dienos socialinių paslaugų teikimą sutrikusio intelekto negalią turintiems asmenims ir jų šeimos nariams, suteikiant galimybę integruotis į bendruomenės gyvenimą ir siekiant išvengti stacionarių socialinių paslaugų teikimo būtinumo.

Globos namų strateginis tikslas

Užtikrinti kokybišką ir efektyvų socialinių paslaugų teikimą bei prieinamumą gyventojams.
	Programos tikslai, uždaviniai, priemonės

	Vaikų globos namų išlaikymas. Kodas 10.04.01.01.

	Tikslas 
Užtikrinti globą ir kokybiškas socialines paslaugas našlaičiams ir vaikams, netekusiems tėvų globos. Kodas 01

	Tikslo  vertinimo kriterijai (rezultato kriterijai)  ir pasiekimo indikatoriai
Gaunančių socialines paslaugas vaikų dalis nuo siekiančių jas gauti, procentais. 100 proc. 

	Uždaviniai 
Tenkinti individualius vaikų poreikius, užtikrinant globojamų vaikų gyvenimo kokybę. Kodas 01.



	Uždavinių vertinimo kriterijai  (produkto kriterijai) ir pasiekimo indikatoriai
Socialinę globą teikiančių darbuotojų dalis bendroje personalo struktūroje, procentais. 53,2 proc.   (8,25/15,5).

Administracinio ir aptarnaujančio personalo dalis, bendroje personalo struktūroje, procentais. 46,8 proc. (7,25/15,5).
Globos namų užsibrėžtų tikslų ir uždavinių įgyvendinimas, subalansuojant ribotus išteklius ir kokybiškų paslaugų teikimą, procentais. 100 proc.

Paslaugų, reikalingų įstaigos aptarnavimui, skaičius. 10 (šildymas, elektros energija, ryšiai irk t.).

Darbuotojų, kelsiančių kvalifikaciją, skaičius. 10.

	Priemonės 
· Socialinių paslaugų, atitinkančių vaikų amžių, sveikatą, brandą, organizavimas ir teikimas. Kodas 01

Bendras vaikų globos įstaigų aptarnavimas. Kodas 02

	Socialinių paslaugų plėtra globos įstaigoje. Kodas 10.01.02.02.

	Tikslas 
Plėtoti teikiamas socialines paslaugas ir gerinti jų kokybę. Kodas 01.

	Tikslo  vertinimo kriterijai (rezultato kriterijai)  ir pasiekimo indikatoriai
Gaunančių socialines dienos užimtumo paslaugas žmonių, turinčių sutrikusio intelekto negalią, dalis nuo siekiančių jas gauti, procentais. 100 proc. 

Gaunančių laikino apgyvendinimo paslaugas asmenų dalis nuo siekiančių jas gauti, procentais. 100 proc.

	Uždaviniai 
Tenkinti žmonių, turinčių sutrikusio intelekto negalią, dienos užimtumo poreikius, užtikrinant teikiamos paslaugos kokybę. 

Tenkinti laikino apgyvendinimo paslaugų poreikius, užtikrinant teikiamos paslaugos kokybę. 

	Uždavinių vertinimo kriterijai  (produkto kriterijai) ir pasiekimo indikatoriai
Socialinę globą teikiančių darbuotojų dalis bendroje personalo struktūroje, procentais. 87,5 proc.  (3,5/4).

Globos namų struktūrinio padalinio užsibrėžtų tikslų ir uždavinių įgyvendinimas, subalansuojant ribotus išteklius ir kokybiškų paslaugų teikimą, procentais. 100 proc.

Paslaugų, reikalingų įstaigos aptarnavimui, skaičius. 10 (šildymas, elektros energija, ryšiai irk t.).

Darbuotojų, kelsiančių kvalifikaciją, skaičius. 3.

	Priemonės 
· Socialinių dienos užimtumo paslaugų, atitinkančių žmonių, turinčių sutrikusio intelekto negalią, sveikatą ir gebėjimus, organizavimas ir teikimas. Kodas 01.

· Laikino apgyvendinimo paslaugų, atitinkančių pilnametystės sulaukusių globotinių brandą, socialinius ir darbinius įgūdžius, organizavimas ir teikimas. Kodas 01.

· Laikino apgyvendinimo paslaugų, atitinkančių motinų su mažamečiais vaikais sveikatą ir socialinius įgūdžius, organizavimas ir teikimas. Kodas 01.

Bendras globos namų struktūrinio padalinio aptarnavimas. Kodas 02.

	Kitos socialinės paramos išmokos – vaiko globos (rūpybos) išmokos. Kodas 10.04.01.40.

	Tikslas 
Užtikrinti globą ir kokybiškas socialines paslaugas našlaičiams ir vaikams, netekusiems tėvų globos. Kodas 01

	Tikslo  vertinimo kriterijai (rezultato kriterijai)  ir pasiekimo indikatoriai
Gaunančių socialines paslaugas vaikų dalis nuo siekiančių jas gauti, procentais. 100 proc.

	Uždaviniai 
Tenkinti individualius vaikų poreikius, užtikrinant globojamų vaikų gyvenimo kokybę. Kodas 01.

	Uždavinių vertinimo kriterijai  (produkto kriterijai) ir pasiekimo indikatoriai
Sudarytų individualių socialinės globos planų dalis nuo globotinių skaičiaus, procentais. 100 proc.
Maitinimo paslaugas gaunančių vaikų dalis nuo bendro globotinių skaičiaus, procentais. 100 proc.

Teikiamų paslaugų krepšelį sudarančių paslaugų skaičius. 12.

Vaikų, lankančių neformalaus ugdymo užsiėmimus kitose įstaigose, procentas. 28 proc. (7/25).

	Priemonės 
Individualių vaikų poreikius atitinkančių paslaugų pagal vaikų amžių, sveikatą, brandą, organizavimas ir teikimas. Kodas 01



Planuojami pagrindiniai veiksmai: 

	Eil.
Nr.
	Numatomi darbai
	Vykdymo terminai
	Atsakingas

	
	
	Pradžia
	Pabaiga
	

	1
	2
	3
	4
	5

	1.
	Socialinės programos ir jų  įgyvendinimas
	X
	X
	X

	1.1.
	Įgyvendinti Šakių  rajono savivaldybės 2010 m. Socialinės apsaugos plėtojimo, skurdo bei socialinės atskirties mažinimo rajone pragramą
	2010-01-01
	2010-12-31 
	V. Kelertas
D. Kalinauskaitė

K. Mačiulaitienė

	2. 
	Administracija
	X
	X
	X

	2.1. 
	Vidaus komunikacijos tobulinimas: 
	
	
	

	2.1.1.
	- pasitarimai pas merą;
	
	Pagal poreikį
	V. Kelertas

	2.1.2.
	- socialinių darbuotojų ir jų padėjėjų susirinkimai. 
	
	Kas mėnesį
	V. Kelertas
D. Kalinauskaitė

	2.2.
	Globos namų veiklos modernizavimas
	
	Pagal poreikį
	V. Kelertas

	2.3. 
	Parengti Šakių vaikų globos namų veiklos ataskaitą už 2009 m.
	
	Iki 2010-04-31
	V. Kelertas
D. Kalinauskaitė

N. Ambrazaitienė

K. Mačiulaitienė

	2.4.
	Parengti:
- 2010 m. dokumentų registrų sąrašą;

- 2011 m. dokumentacijos planą.
	
	Iki 2010-01-20
Iki 2010-12-01
	V. Kelertas
D. Kalinauskaitė

K. Mačiulaitienė

N. Ambrazaitienė

	2.5. 
	Archyvuoti 2009 m.  archyvines bylas 
	2010-01-25
	2011-01-31
	V. Kelertas
D. Kalinauskaitė

N. Ambrazaitienė

	2.6. 
	Vykdyti darbuotojų sveikatos tikrinimų kontrolę, vadovaujantis LR Darbuotojų saugos ir sveikatos įstatymo nuostatomis
	
	Per metus
	N. Ambrazaitienė

	2.7. 
	Organizuoti ir vykdyti kontrolę:
· darbuotojų darbo kokybės;

· biudžeto sąmatos vykdymo; 

· paslaugų kokybės.
	
	Per metus
	V. Kelertas

	2.8. 
	Dalyvauti seminaruose ir konferencijose įvairiais socialiniais klausimais
	
	Pagal poreikį, per metus
	V. Kelertas
D. Kalinauskaitė

	2.9.
	Darbuotojų kvalifikacijos tobulinimo organizavimas
	
	Per metus 
	D. Kalinauskaitė


	2.10. 
	Darbuotojų saugos ir sveikatos būklės darbe organizavimas
	
	Per metus
	V. Kelertas

	2.11.
	Savikontrolės sistemos vidinio audito organizavimas ir vykdymas
	
	Kas ketvirtį
	D. Kalinauskaitė

	2.12.
	Viešųjų pirkimų organizavimas ir vykdymas
	
	Per metus
	D. Kalinauskaitė
A. Undraitienė

	2.13. 
	Bendradarbiauti su Šakių rajono savivaldybės Socialinės paramos skyriaus, Vaiko teisių apsaugos tarnybos, seniūnijų darbuotojais
	
	Per metus, pagal poreikį
	V. Kelertas
D. Kalinauskaitė



	2.14.
	Bendradarbiauti su kitų savivaldybių įstaigomis darbo patirties pasidalijimo klausimais
	
	Per metus, pagal poreikį
	V. Kelertas

	3. 
	Buhalterija
	X
	X
	X

	3.1
	Finansinės veiklos ataskaitos rengimas
	
	Metinė
	N. Ambrazaitienė

	3.2.
	Išlaidų sąmatų vykdymo balansas
	
	Metinis
Ketvirtinis
	N. Ambrazaitienė

	3.3.
	Biudžeto išlaidų sąmatos įvykdymo ataskaita
	
	Kas mėn., ketv., metus
	N. Ambrazaitienė

	3.4.
	Finansinio turto apskaita
	
	Už metus 
	N. Ambrazaitienė

	3.5.
	Ilgalaikio materialiojo ir nematerialiojo turto apskaita
	
	Už metus
	N. Ambrazaitienė

	3.6.
	Atsargų ir trumpalaikio materialaus turto apskaita.
	
	Už metus
	N. Ambrazaitienė

	3.7.
	Atsiskaitymai su Sodra:
- pranešimai apie apdraustąjį valstybiniu socialiniu draudimu;

 - finansinė ataskaita.
	
	Pagal poreikį
Kiekvieną mėnesį
	N. Ambrazaitienė

	3.8.
	Atsiskaitymai su VMI: 
- FR 0572 mėnesinė pajamų mokesčio nuo A klasės pajamų deklaracija;

- FR 0573 metinė A klasės išmokų nuo jų išskaičiuoto ir sumokėto pajamų mokesčio deklaracija;

- paramos labdaros ataskaita.
	
	Mėnesinė
Metinė

Metinė
	N. Ambrazaitienė

	3.9.
	Atsiskaitymai su Statistikos departamentu
	
	Pagal poreikį
	N. Ambrazaitienė

	3.10.
	Atsiskaitymai su tiekėjais
	
	Kas mėnesį
	N. Ambrazaitienė

	3.11.
	Maisto produktų ir žaliavų tiekimas ir apskaita
	
	Nuolat
	N. Ambrazaitienė A. Undraitienė

	3.12.
	Darbo užmokesčio skaičiavimas 
	
	Kas mėnesį
	N. Ambrazaitienė

	3.13.
	Metinė inventorizacija
	
	Už metus
	D. Kalinauskaitė
R. Mickaitis

K. Mačiulaitienė

	3.14.
	Apskaitos registrų ir Didžiosios knygos vedimas
	
	Pasibaigus mėnesiui
	N. Ambrazaitienė

	3.15.
	Kanceliarinių prekių ir ūkinių medžiagų nurašymo aktai
	
	Pagal poreikį
	N. Ambrazaitienė

	3.16.
	Naudojamų apskaitos registrų formų, jų turinio ir skaičiaus patvirtinimas
	
	Pagal poreikį
	N. Ambrazaitienė

	3.17.
	Buhalterinės apskaitos tvarkos tikslinimas
	
	Pagal poreikį
	V. Kelertas
N. Ambrazaitienė

	3.18.
	Dalyvauti organizuojamuose seminaruose
	
	Pagal poreikį
	N. Ambrazaitienė

	3.19.
	Buhalterinę apskaitą tvarkyti vadovaujantis galiojančiais teisės aktais, reglamentuojančiais buhalterinės apskaitos tvarkymą ir finansinės atskaitomybės sudarymą
	
	2010 m. 
II ketvirtis
	N. Ambrazaitienė

	3.20.
	Patvirtinti įstaigos apskaitos politiką, o naudojamą sąskaitų planą patobulinti, pritaikant pagal įstaigos veiklą ir poreikius
	
	2010 m.
	N. Ambrazaitienė

	3.21.
	Apskaitoje pajamas ir sąnaudas pripažinti vadovaujantis kaupimo principu.
	
	2010 m. I ketvirtis
	N. Ambrazaitienė

	3.22.
	Nustatyti naudojamų apskaitos registrų formą, turinį ir skaičių.
	
	2010 m.
	N. Ambrazaitienė

	3.23
	Patvirtinti asmenų, turinčių teisę surašyti ir pasirašyti apskaitos dokumentus, sąrašą
	
	2010 m.
	N. Ambrazaitienė

	4. 
	Darbas su vaikais, likusiais  be tėvų globos
	X
	X
	X

	4.1.
	Globotinių asmens bylų pildymas
	
	Nuolat
	D. Kalinauskaitė

	4.2. 
	Ataskaitų, raštų ruošimas įvairioms įstaigoms
	
	Pagal poreikį
	D. Kalinauskaitė

	4.3.
	Teikti informaciją ir metodinę medžiagą socialiniams darbuotojams ir jų padėjėjams, konsultuoti įvairiais socialinių paslaugų klausimais
	
	Nuolat
	D. Kalinauskaitė

	4.4.  
	Socialinių darbuotojų ir jų padėjėjų teikiamų paslaugų kokybės vertinimas 
	
	Nuolat 
	D. Kalinauskaitė

	4.5.  
	Nagrinėti paslaugų gavėjų pareiškimus ir nusiskundimus dėl teikiamų paslaugų
	
	Pagal poreikį
	V. Kelertas
D. Kalinauskaitė

	4.6.
	Socialinių paslaugų teikimo kokybės gerinimas
	
	Nuolat
	V. Kelertas
D. Kalinauskaitė

	4.6.1.
	Individualių socialinės globos planų sudarymas
	
	Pagal poreikį
	Socialiniai darbuotojai

	4.6.2
	Individualių poreikių vertinimas
	
	Pagal poreikį
	Socialiniai darbuotojai

	4.6.3.
	Socialinio darbo teminių planų sudarymas, vykdymas ir analizė
	
	Kas mėnesį
	Socialiniai darbuotojai

	4.6.4.
	Vyresnio amžiaus vaikų apklausa
	2010-05-01
2010-11-01
	2010-05-31
2010-11-30
	D. Kalinauskaitė

	4.6.5.
	Ekskursijų organizavimas, dalyvavimas įvairiuose renginiuose
	
	Pagal poreikį
	Socialiniai darbuotojai

	4.7.
	Bendradarbiavimas su vaiko biologine šeima, pedagogais, kitais specialistais
	
	Nuolat
	D. Kalinauskaitė
Socialiniai darbuotojai

	4.8.
	Prevencinių programų rengimas ir vykdymas
	
	Nuolat
	Socialiniai darbuotojai,
D. Mockaitienė

	4.9.
	Globotinių konsultavimas, konfliktų, mokymosi sunkumų sprendimas
	
	Per metus
	D. Mockaitienė

	4.10.
	Socialinių darbuotojų ir jų padėjėjų konsultavimas 
	
	Per metus
	D. Mockaitienė

	4.11.
	Psichologinis socialinių darbuotojų ir jų padėjėjų švietimas
	
	Per metus
	D. Mockaitienė

	4.12.
	Korekcinis darbas: individualus darbas su vaiku ir vaikų grupe
	
	Per metus
	D. Mockaitienė

	4.13.
	Didaktinės medžiagos, psichologijos užsiėmimų rengimas
	
	Per metus
	D. Mockaitienė

	4.14.
	Kvalifikacijos kėlimas
	
	Per metus
	D. Mockaitienė,
Socialiniai darbuotojai ir jų padėjėjai

	5.  
	Dienos užimtumo centras sutrikusio intelekto žmonėms 
	       X
	       X
	       X

	5.1.
	Lankytojų individualių poreikių vertinimas.
	
	Pagal poreikį
	K. Mačiulaitienė


	5.2.
	Informavimas ir konsultavimas(užimtumo, ugdymo, reikiamų dokumentų rengimo klausimais.
	
	Pagal poreikį
	K. Mačiulaitienė

	5.3.
	Lankytojų tėvų (globėjų, rūpintojų) susirinkimai.
	
	Kas ketvirtį
	K. Mačiulaitienė

	5.4.
	Bendradarbiavimas su lankytojų biologine šeima, kitomis įstaigomis, teikiančiomis dienos socialinės globos paslaugas.
	
	Nuolat
	K. Mačiulaitienė
K. Išganaitytė



	5.5.
	Teikti socialiniams darbuotojams metodinę medžiagą sutrikusio intelekto žmonių psichologinės ir emocinės savijautos klausimais.
	
	Nuolat
	K. Mačiulaitienė


	5.6.
	Socialinių paslaugų teikimo kokybės gerinimas
	
	Nuolat
	K. Mačiulaitienė

	5.7.
	Socialinio darbo teminių planų sudarymas, vykdymas ir analizė
	
	Kas mėnesį
	K. Mačiulaitienė
K. Išganaitytė

A.Kasparaitienė 

	5.8.
	Parodų, švenčių, renginių, ekskursijų organizavimas. 
	
	Per metus
	K. Mačiulaitienė
K. Išganaitytė

A.Kasparaitienė 

B. Stepulaitienė



	5.9.
	Kvalifikacijos kėlimas
	
	Per metus
	K. Mačiulaitienė
K. Išganaitytė

A.Kasparaitienė 

B. Stepulaitienė



	6.  
	Laikino apgyvendinimo paslaugos 
	       X
	       X
	       X

	6.1.
	Parengti pilnametystės sulaukusių globotinių ir motinų su mažamečiais vaikais laikino apgyvendinimo tvarką
	
	Iki 2010-03-31
	V. Kelertas

	6.2.
	Laikino apgyvendinimo paslaugų pilnametystės sulaukusiems globotiniams organizavimas ir teikimas
	
	Per metus
	V. Kelertas

	6.3.
	Laikino apgyvendinimo paslaugų motinoms su mažamečiais vaikais organizavimas ir teikimas
	
	Per metus
	V. Kelertas

	6.4.
	Bendradarbiauti su Marijampolės apskrities Moterų namais – Krizių centru, kitomis įstaigomis,seniūnijomis
	
	Pagal poreikį
	V. Kelertas

	6.5.
	Bendradarbiauti su kitų savivaldybių įstaigomis darbo patirties pasidalijimo klausimais
	
	Per metus
	V. Kelertas


____________________________

